Landsretten stadfæster sag om kommerciel anvendelse af Kvindelandsholdets og håndboldspillers billeder uden samtykke, samt betaling herfor
Ret: Højesteret (2. instans)
Faggruppe: Civilsag — Almindelig civil sag
Sagsemner: Erstatning uden for kontrakt;
Kultur;

UDSKRIFT
AF

HØJESTERETS DOMBOG

HØJESTERETS DOM
afsagt mandag den 26. maj 2008

Sag 95/2004
(1. afdeling)

Aller Press A/S

(advokat Per Håkon Schmidt)

mod

Håndbold Spiller Foreningen som mandatar for

Det Danske Kvindelandshold i Håndbold

og

Appelindstævnte, tidligere Sagsøger

(advokat Martin Dahl Pedersen)

I tidligere instans er afsagt dom af Sø- og Handelsretten den 24. februar 2004.

I pådømmelsen har deltaget fem dommere: Torben Melchior, Per Walsøe, Lene Pagter

Kristensen, Thomas Rørdam og Henrik Waaben.

Påstande
Appellanten, Aller Press A/S, har påstået frifindelse, subsidiært betaling af et mindre beløb.

Indstævnte, Håndbold Spiller Foreningen som mandatar for Det Danske Kvindelandshold i

Håndbold og Appelindstævnte, tidligere Sagsøger, har gentaget sin påstand.

Anbringender
Aller Press har for Højesteret yderligere gjort gældende, at Det Danske Kvindelandshold i
Håndbold og Appelindstævnte, tidligere Sagsøger har afgivet rettighederne til at godkende brug
af deres billeder i såvel redaktionel som kommerciel sammenhæng til European Handball
Federation (EHF).



- 2 -

Håndbold Spiller Foreningen har heroverfor gjort gældende, at Det Danske Kvindelandshold i

Håndbold og Appelindstævnte, tidligere Sagsøger ikke har afgivet rettighederne til at godkende

brug af deres billeder eller navn i kommerciel sammenhæng til EHF.

Supplerende sagsfremstilling
EHF’s statutter indeholder bl.a. følgende bestemmelse:

” 7.2 All competitions shall be organised for male and female teams. Regulations shall
be issued for each competition.”

Af EHF’s ”regulations” for europamesterskaber fremgår bl.a.:

”3.3 TELEVISION, RADIO, FILM, VIDEO AND ADVERTISING RIGHTS

3.3.1 In all matches, television, radio, film, video and advertising rights for qualifica-
tion matches are owned by the organizer.

…

3.3.2 The EHF alone shall have the right to award television broadcasting rights, radio
broadcasting rights and film rights (incl. video taping) as well as advertising rights
in playing arenas for the final round in the Men’s and Women’s European
Championships.

…”

Af aftale mellem Dansk Håndbold Forbund (DHF) og Håndbold Spiller Foreningen vedrø-

rende deltagelse i Dame A-landsholdstruppen under DHF, gældende for 2002-2004, fremgår

bl.a. følgende vilkår:

”4.2 Officielle EM/VM-sponsorater
Ønsker DHF at anvende spillere i forbindelse med officielle EM/VM-sponsorater, kan
dette kun finde sted efter nærmere aftale med HSF og den enkelte spiller om honore-ring,
omfang m.v.
…

§ 5. Rettighedsdeling i øvrigt

5.1 Fotos
DHF anerkender, at Landsholdstruppens medlemmer har retten til eget billede, og at der
derfor skal være aftale om benyttelse af billederne.
…



- 3 -

Landsholdstruppen anerkender, at det er helt naturligt og udenfor DHF’s rækkevidde, at
aviser og magasiner bringer reportagebilleder såvel som at et sponsorat typisk vil have
behov for at anvende fotos af spillerne for at nå den ønskede markedsføringsværdi.
…

Det er endvidere aftalt, at fotografer - herunder de der fotograferer til DHF’s, hoved-
sponsorernes og fanklubbens blade - til almindelig journalistisk redaktionel brug, får
mulighed for at optage fotos før, under og efter kampe og i forbindelse med trænings-
sammenhænge, men disse fotos må alene anvendes i forbindelse med almindelig jour-
nalistisk redaktionel omtale. DHF kan ikke tillade, at sådanne fotos, hvor spillerne op-
træder i landsholdssammenhæng, anvendes i andre sammenhænge uden, at den eller de
landsholdsspillere, der optræder på et givet foto skriftligt har accepteret at medvirke til
den pågældende kommercielle udnyttelse, hvorved bemærkes, at der i den forbindelse er
en forventning om, at de medvirkende spillere modtager et vederlag, hvis størrelse må
forhandles individuelt på baggrund af den påtænkte konkrete brug.”

EHF har den 23. marts 2005 og den 1. december 2006 besvaret spørgsmål fra parterne såle-des:

Spørgsmål 1:
“Can The European Handball Federation confirm that EHF had all television rights and
all other sponsor rights to The European Championship 2002?”

Svar:
“All television, film, radio, advertising, etc. rights are basically owned by the EHF. The
EHF, in this position, has conferred the respective rights to Infron Sports and Media,
headquartered in Zug, Switzerland.”

Spørgsmål 2:
“During the championship photographers representing the press were accredited. Can you
inform us whether such accreditations were made by DHF or on behalf of EHF?”

Svar:
“The accreditation of photographers is - similar to all media accreditations - a joint issue
EHF - OC. The criteria for the accreditation are defined by the EHF. Based on this crite-
ria the accreditation documents are provided to the national federations concerned by the
OC.”

Spørgsmål 3:
“Was there any limitation on the use the press photographers could make of the pictures
they took? Or were their rights to such use limited by any sponsorship or other rights?

In particular:

1. Could the photographer sell a picture of a player taken during The European
Championship 2002 to a newspaper or a magazine?



- 4 -

2. Could a photographer freely sell a picture of the winning team (the Danish team)
taken at the venue after the finals in 2002?

…

3. Has any agreement been entered into between the players and EHF in connec-tion
with The European Championship in 2002 or between EHF and the national team
in relation to the players’ rights to their own pictures? If so, could you pro-vide us
with a copy of the agreements entered into between EHF and the Danish
players/team?

4. Is it a condition (written or by custom) for participation in The European
Championship that the players in the finals accept that pictures are taken of
them?”

Svar:
“At European competitions, National Federations register their teams for participation
in the respective competition. On the occasion of this registration its is defined for all
participants respectively participating federations that TV, film, radio, etc. rights are with
the EHF and that the right holders together with their licensees and sub-licensees are
entitled to expose the produced material via the various channels using commercial and
non-commercial purposes (part and condition for participation).

It is the responsibility of the EHF and in the interest of European handball to secure the
utmost presence in national and international media during European championships.
Serving this interest includes that the pictures, films, videos, etc. which are produced by
accredited photographers during the said event are distributed respectively available in
public media (like a news paper or a magazine).

Summarizing it can be pointed out that using TV, media, radio, etc. rights for Euro
Events by the EHF is known to all participants and is a pre-condition for participation.
Details which concern the relationship between a team respectively its players and the
competent National Federation requires to be solved internally and cannot be subject to
the EHF.

1. If they were holding a correct accreditation - yes;

2. If the said photographer was in possession of a correct accreditation - yes; Regarding
your reference to exhibit - the EHF has no direct access to all pictures produced;

3. The responsible partner for the EHF regarding any competitions on European level are
the National Federation. The National Federations concerned are aware of the criteria
and circumstances of participation in an Euro event, for which the registra-tion
includes the use of all TV, media, etc. rights. Agreements with Danish play-ers/teams
if required have to be handled by the competent National Federation accordingly.

4. EHF and EHF sub-licensees are entitled to use film, video material, pictures, etc. of
those teams and individuals which register for a certain competition. This includes the
acceptance of the respective pictures, films, etc. which are produced during a



- 5 -

championship in relation to the carrying out of the competition respectively the
competition related ceremonies.”

Spørgsmål 4:
“Does the right for an accredited photographer to use pictures taken during the
championship matches and the related ceremonies include a right for the photographer or
his licensee to use the pictures for commercial reason?”

Svar:
“Basically concerning all TV, film, radio, etc. rights – this includes photo also – there
are three major interests relating to the use of material:
…”

Spørgsmål 6:
“In December 2002, in connection with the 2002 Women’s European Handball
Championships held in Denmark, a Danish weekly magazine brought articles about the
finals and the party after the championship, as well as an article about two of the most
popular Danish female players. The articles covered 6 pages in total, and references to the
articles took up the main part of the front page. Together with the magazine, which was
sold in a sealed plastic container, the magazine enclosed a poster, which on the one side
showed a picture of the Danish national team having just received the gold medals and on
the other side an action picture of Appelindstævnte, tidligere Sagsøger, who was the
Player of the Tournament. The pictures had been acquired from an accredited
photographer.

A copy of the poster is enclosed herewith as exhibit 1.

Referring to question 5 above, does the EHF consider said use of picture from the 2002
Women’s European Handball Championships (i) non-commercial or (ii) commercial?”

Svar:
“The magazine mentioned in the actual case satisfies the needs of the public for infor-
mation on actual activities and events (these rights are regarded as crucial also by the
European Union in several aspects) and are an import part of the event promotion. The
participants accept with their participation that they are part of the entire package which is
designed and “used” in a way to present handball as attractive as possible to wide range of
individuals. All participants are well aware of this pre-condition for participa-tion.”

DHF har den 23. august 2004 og den 19. december 2006 besvaret spørgsmål fra parterne så-

ledes:

Spørgsmål 1:
”Blev Europamesterskaberne i håndbold 2002 for kvinder arrangeret af Dansk Hånd-bold
Forbund alene eller i samarbejde med andre, og i givet fald hvem?”



- 6 -

Svar:
”Det er alene EHF - Det Europæiske Håndboldforbund - der har ret til at afvikle de offi-
cielle Europamesterskaber for såvel damehåndbold som herrehåndbold. EM 2002 for
damer blev i december 2002 afviklet i Danmark. DHF bistod HF med den praktiske af-
vikling af arrangementet, og overtog efter nærmere aftale diverse forpligtelser til om-
kostninger omkring hal, hotel, bespisning, mm. DHF havde ingen TV- og sponsorrettig-
heder ved EM 2002, men modtog bl.a. en andel af billetindtægten samt retten til mer-
chandisesalg.”

Spørgsmål 2:
”Hvem stod for salg af rettigheder til sponsorerne, jfr. bilag a, og merchandising, bilag b,
og var der andre, som havde rettigheder til EM?”

Svar:
”EHF havde ved EM 2002 alle TV-rettigheder og alle sponsorrettigheder. DHF havde ret
til salg af merchandise med det officielle EM 2002-logo.”

Spørgsmål 6:
”Kan Dansk Håndbold Forbund oplyse, hvem der havde rettighederne til udsendelse af og
viderespredning af TV og billeder fra kampene, hvis denne rettighedshaver er for-skellig
fra den, der foretog akkrediteringerne?”

Svar:
”Det er Det Europæiske Håndboldforbund, der er rettighedshaver til TV-rettighederne til
EM-slutrunder, herunder EM 2002. DHF er bekendt med, at EHF anvender firmaet
Virksomhed til videresalg af TV-rettigheder til TV-stationer. I Danmark var det således
primært TV2/Danmark, der erhvervede TV-rettigheder til begivenheden på det danske
marked.”

Spørgsmål 7:
”Dansk Håndbold Forbund bedes oplyse, om og i givet fald hvilke andre kommercielle
rettigheder Dansk Håndbold Forbund har til landsholdsspillernes navn og billede udover
de rettigheder, der følger direkte af landsholdsaftalen.”

Svar:
”Retten til at anvende de enkelte håndboldspilleres navn og billede i kommercielle
sammenhænge tilhører den enkelte spiller. DHF har således ikke råderet over kommer-
cielle rettigheder, hvor spillernavne og –billeder indgår, med mindre dette specifikt af-
tales forlods og skriftlig aftale indgås.

DHF besidder alene retten til at anvende landsholdstøjet (den officielle spilledragt) i
kommercielle sammenhænge.”

Supplerende spørgsmål 1:
”Ved tilmelding til europamesterskabet i 2002, indgik DHF da en aftale med EHF om
overdragelse af spillernes rettigheder til eget navn og billede vedrørende billeder fra
kampe og ceremonier og udnyttelse heraf, eksempelvis i form af tv-rettigheder, sponsor-
rettigheder eller anden kommerciel udnyttelse? Hvis ja, blev en sådan aftale tiltrådt af
spillerne direkte eller indirekte?”



- 7 -

Svar:
”Spørgsmålet er forstået således, at der søges svar på, om DHF ved tilmeldingen til
Europamesterskabet i håndbold for kvinder 2002 (Euro 02), har overdraget spillernes
rettigheder til kommerciel udnyttelse af deres billede, navn mv., for så vidt angår action-
billeder og billeder fra ceremonier, til EHF.

Det ses ikke at fremgå eksplicit af spørgsmålet stillet til DHF, at der søges svar på,
hvorvidt DHF har overdraget ovennævnte rettigheder ved anden aftale end tilmeldingen
til Euro 02, men DHF har, for fuldstændighedens skyld, valgt at give supplerende op-
lysninger til sagens parter.

Det er DHFs opfattelse, at DHF ikke har indgået aftale med EHF om overdragelse af
spillernes rettigheder til udnyttelse af eget billede, navn mv. i kommercielt øjemed,
hverken til action-billeder, eller billeder fra ceremonier, ved tilmeldingen til Euro 02.
…

Det skal oplyses at EHF sender informationsmateriale ud til deltagerne i Europamester-
skabet efter de enkelte nationers tilmelding er blevet registreret i EHF. Det har ikke væ-ret
muligt at fremskaffe informationsmaterialet udsendt af EHF i forbindelse med delta-
gelsen i Euro 02. DHF har gennemgået informationsmaterialet for Euro 06, og det kan
oplyses, at det er DHFs opfattelse, at ovennævnte rettigheder ikke i dette materiale ses
overdraget til EHF.

For fuldstændighedens skyld, skal DHF endvidere oplyse, at DHF fik tildelt værtsskabet
for Euro 02. DHF og EHF indgik i denne forbindelse en aftale den 11. juni 2002. DHF
bliver i kraft af denne aftale lokal arrangør af EHFs arrangement, Euro 02. Aftalen be-
skriver de rettigheder og pligter DHF og EHF har overfor hinanden ved afholdelsen af
Euro 02. Det fremgår heller ikke af denne aftale at DHF har overdraget ovennævnte ret-
tigheder til EHF.”

Supplerende spørgsmål 2:
”Såfremt en egentlig aftale ikke blev indgået, fulgte en sådan rettighedsoverdragelse
implicit af EHFs propositioner for EM, bindende vedtagelser fra EHFs side overfor DHF
eller på andet retsgrundlag?”

Svar:
”Det er DHFs vurdering at der ikke på andet retsgrundlag følger en overdragelse mel-lem
DHF og EHF af ovennævnte rettigheder.”

Forklaringer
Appelindstævnte, tidligere Sagsøger har for Højesteret supplerende forklaret bl.a., at der ikke er
indgået andre skriftlige eller mundtlige aftaler mellem hende eller andre landsholdsspillere og
DHF end aftalen mellem DHF og Håndbold Spiller Foreningen vedrørende deltagelse i Dame
A-lands-holdstruppen under DHF. De har heller ikke indgået andre aftaler med EHF.
Håndboldtruppen



- 8 -

var hverken skriftligt eller mundtligt gjort bekendt med, at DHF eller EHF havde de fulde

rettigheder til optagne billeder. Spillerne vidste, at medierne skulle have adgang til at bruge

optagelserne redaktionelt, men de vil selv bestemme, hvad der anvendes kommercielt. Spil-

lerne vidste også, at der før, under og efter kampen blev taget billeder, og at disse kunne bru-ges

til reportager, referater og gengivelse af kampen, men til kommerciel brug skal der laves

individuelle aftaler med spillerne med stillingtagen til, i hvilken sammenhæng billederne ta-ges,

til hvilken brug og eventuelt med fastsættelse af vederlag. Hun var heller ikke bekendt med, at

DHF skulle have overdraget sådanne rettigheder til EHF. Hun er enig i DHF’s opfat-telse af, at

der ikke har fundet en overdragelse sted af spillernes rettigheder fra DHF til EHF.

Højesterets begrundelse og resultat

Det følger af § 5 i aftalen mellem Dansk Håndbold Forbund og Håndbold Spiller Foreningen

vedrørende deltagelse i Dame A-landsholdstruppen, at spillerne har retten til eget billede, men

således at Dansk Håndbold Forbund efter nærmere retningslinjer kan stille det officielle hold-

billede til rådighed for forskellige sponsorer. Af § 5 følger endvidere, at fotografer kan optage

fotografier før, under og efter kampe, men at disse fotografier alene må anvendes i forbindelse

med ”almindelig journalistisk redaktionel omtale” . Anvendelse i andre sammenhænge kræver

accept fra den eller de spillere, der optræder på fotografiet.

Højesteret finder, at det ikke er godtgjort, at retten til kommerciel udnyttelse af billeder af det

danske kvindelandshold i håndbold og af Appelindstævnte, tidligere Sagsøger i forbindelse med

europamester-skabet i håndbold for kvinder i december 2002 er blevet overdraget til European

Handball Federation. Kommerciel udnyttelse kunne derfor alene ske med samtykke fra

kvindelandshol-det og Appelindstævnte, tidligere Sagsøger, og et sådant samtykke foreligger

ikke.

Som anført af Sø- og Handelsretten blev billederne af kvindelandsholdet og af

Appelindstævnte, tidligere Sagsøger anvendt til en plakat, der som et indstik fulgte med Se og

Hør nr. 51/2002 og var egnet til at blive hængt op som idolplakat. Plakaten kan – uanset teksten

på plakaten – ikke anses som en del af den redaktionelle dækning i selve bladet af fejringen af

europamesterskabet. Høje-steret tiltræder derfor, at markedsføringen var en retsstridig

kommerciel udnyttelse af de på-gældendes ret til eget billede.



- 9 -

Erstatningen må i et tilfælde som det foreliggende fastsættes skønsmæssigt, og Højesteret finder

ikke grundlag for at tilsidesætte Sø- og Handelsrettens skøn, hvorefter erstatningen er fastsat til

i alt 100.000 kr.

Højesteret stadfæster herefter dommen.

Thi kendes for ret:

Sø- og Handelsrettens dom stadfæstes.

I sagsomkostninger for Højesteret skal Aller Press A/S betale 40.000 kr. til Håndbold Spiller

Foreningen som mandatar for Det Danske Kvindelandshold i Håndbold og Appelindstævnte,

tidligere Sagsøger.

De idømte beløb skal betales inden 14 dage efter denne højesteretsdoms afsigelse.

Sagsomkostningsbeløbet for Højesteret forrentes efter rentelovens § 8 a.